meest jan den voirs willme daf afslach ende
restoir doen sal gelijck ande goede manen en
borgen boven en bened huen wynne doen sullen
in sal de voirs willem den voirs meesten
jane jairl leven xc busselen walms op zijn
behoirlijke wijdde om int voirs hof te decken
en alsmen dair dect oft plect van ouden repatien
sal willem voirs den werclied den montcosf
geven en meest jan voirs de dachuen betalen
In sal de wyn schuldich de stroodeckers te bisorg
en te doen comen werck altijt tusschen merte
en s janss en dair teg den lever walm
gereet hebben en oick bisorgen dackroed en
teene en den selven werclied te doen dienen
met eene van zijne cnapen des sal de wyn
sdaighs dair voe hebben eene halve stuver
In sal de voirs meest jan den voirs wynne
jairlijcx geven vie ellen wullens lakens
oft cortten twelf stuvs voir delle des sal de
voirs willem de straten en waterleyd houden
vand voirs goed sonder meest jans voirs cost
in sal de voirs willem schuldich zijn aen te
halen leem calck steen tigulen en anderss datmen
tot repatien behoeven sal in sal noch de voirs
willem den voirs meesten jane met zijnen
pden en wagen jairl zijnen wijn van zijne
wijngde halen ende dair toe noch sjairs doen
een dach corweyde en te kerssie twee stoppel
gans geven It sal de voirs meest jan de
poirte metten duyfhuyse alle en tsijne pffijte
hebben en willem sal hebben alle tduynemest
om opde voirs land te vueh it de voirs meeest
jan sal hebben alle dooft bynne der hofgrecht
staen en oick tpffijt vand vissche vander selver
grecht It sal de voirs wynne hebben dooft
buyten der voirs grecht alome It es ondsprok